অসমীয়া সংগীত জগতত জ্যোতিপ্ৰসাদৰ কণিষ্ঠ সহযোগী ৰূপত বিষ্ণু ৰাভাৰ আগমন ঘটে। ১৯২৯ চনৰ তেজপুৰত বহা ছাত্ৰ সন্মিলনৰ অধিৱেশনত গাবলৈ জ্যোতিপ্ৰসাদে বিলাতৰ পৰা পঠিওৱা গীতৰ স্বৰলিপি মতে বিষ্ণু ৰাভা আৰু কমলাপ্ৰসাদ আগৰৱালাই সুৰ দিয়ে। তেওঁ জ্যোতিপ্ৰসাদৰ গীতবোৰক 'জ্যোতিৰ গান' নাম দিযে। ৰাভাৰ মতে জ্যোতিপ্ৰসাদৰ গীতসমূহ তিনিটা যুগত বিভক্ত - শোণিত কুঁৱৰী যুগ, কাৰেঙৰ লিগিৰী যুগ আৰু লভিতা যুগ। বিষ্ণু ৰাভাৰ সৈতে লগ লাগি জ্যোতিপ্ৰসাদে ভাৰতীয় সংগীতৰ হিন্দুস্থানী আৰু কৰ্ণাটকী পদ্ধতিৰ উপৰিও কামৰূপীয় সংগীত পদ্ধতি সম্পৰ্কে গৱেষণা কৰে। তেজপুৰ সাহিত্য সন্মিলনৰ লগতে হোৱা সংগীত সন্মিলত জ্যোতিপ্ৰসাদ আৰু ৰাভা যুটীয়া সম্পাদক থাকে যদিও জ্যোতিপ্ৰসাদৰ অসুস্থতাৰ পৰিপ্ৰেক্ষিতত ৰাভাই সন্মিলনৰ কাম কাজ চলাই। তেজপুৰৰ বাণ ৰঙ্গমঞ্চত কাৰেঙৰ লিগিৰী নাট মঞ্চস্থ হওঁতে তেওঁ "মোৰে জীৱনৰে সখা কৃষ্ণ আৰু "অ' সোৱৰণি" গীতদুটিত সুৰ দিয়ে। 

প্ৰৱন্ধৰ গীত
শোণিত কুঁৱৰী
কাৰেঙৰ লিগিৰী
জ্যোতিপ্ৰসাদ আৰু বিষ্ণু ৰাভা